### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

BOTANISK HAVE

• fornyelse af belægning med chaussesten i stierne i rosenbedene – 150.000 kr.

• omlægning og reparation af stibelægning langs surbundsbedet - ? kr.

• skiltning med oplysninger om meningen med de enkelte områder i haven - ? kr

• nyplantning af træer - ? kr.

Hvad vil vi gerne opnå? Hvorfor stilles forslaget?

Haven fornyes og udvikles med øget diversitet og mere natur. Der mangler skiltning med oplysninger om meningen med disse områder. Af hensyn til de mange spørgende studerende, turister og borgere, der er brugere af haven.

Belægningen af stierne mellem roserne i rosenbedene og stien langs surbundsbedet er ikke blevet vedligeholdt siden byrådsflertallet i 2011 besluttede at bedene skulle nedlægges.

Beslutningen om nedlæggelse er ikke gennemført og bør ophæves, da [adresse] siden beslutningen blev truffet, er blevet fredet- Bedene skal bevares, stierne vedligeholdes og helhedsindtrykket af bedene og haven være en ”æstetisk nydelse”. Jf. Plejeplan og fredningsbestemmelser, svar på forespørgsel af 28. juni 2022.

Århus kommune har opnået den med beslutning om nedlæggelse tilsigtede besparelse ved at indgå samarbejdsaftale med frivillige, ulønnede [adresse] om vedligeholdelse og fornyelse af bedene.

Stibelægningen er kommunens opgave, at vedligeholde.

Belægningens tilstand gør, at det er farligt for de frivillige at arbejde med vedligehold af bede og for besøgende at bevæge sig på stierne.

Stien langs surbundsbedet er på tredje år ”afspærret” med et rødt / hvidt afspærringsbånd.

Alt i alt er indtrykket ”slidt og misligeholdt”.

Det skal der rådes bod på

I henhold til kommuneplanen er parken del af byens rekreative rum.

Men haven er ikke bare et rekreativt rum på linje med byens øvrige parker. Den er byens ældste park. Den er kulturel og botanisk unik med sin 150 år gamle historie. Den er unik, fordi her findes en bred og eksotisk variation af træer og buske og bede. Dem skal der værnes om, de skal fornyes og udvikles samtidig med, at haven skal bruges af byens borgere og besøgende.

Det unikke understreges af fredningen af haven i 2015 (Stadfæstet i 2018). Fredningens formål:

a) at sikre området som offentligt tilgængeligt parkområde,

b) at sikre områdets naturmæssige, landskabelige og rekreative værdier under hensyntagen til den historiske baggrund for områdets nuværende udformning

c) at sikre rammen om en fortsat dynamisk udvikling som rekreativ bypark, herunder dels med mulighed for at udvikle parkens indhold, så det modsvarer de mange brugeres løbende og skiftende behov, dels så der sikres større naturindhold og øget biodiversitet.

Fredningens formål skal udmøntes i en plejeplan. Af Plejeplanen for 2022 – 2023 fremgår:

”Botanisk Have skal være en æstetisk nydelse at besøge.

Det er vigtigt for den æstetiske oplevelse, at [adresse] ikke fremstår som misligholdt og slidt. [adresse] skal være intakt og velholdt og plejen af de grønne elementer skal sikre at de er i god vækst og opfylder deres formål”

Iflg. [adresse] venner følges denne plejeplan ikke- Den æstetiske nydelse er så som så. Eksotiske træer og buske gror til i vildskud, selvsåede vækster og ukrudt. Belægninger forfalder og udgåede træer fornyes ikke. Skiltning med oplysning om ældre såvel som nye planteområder mangler.

Haven fremstår som misligholdt og slidt.

Hvem, hvad, hvordan og hvor mange ressourcer

[adresse] har indhentet tilbud på renovering af stierne med chaussesten i rosenbedene. Pris 150.000 kr.

Pris på renovering af sti ved surbundsbedet og ny skiltning kendes ikke.